আহমেদাবাদে হার্দিক-তিলক ঝড়! প্রোটিয়াদের বড় টার্গেট দিল ভারত

ওয়েব ডেস্ক : দুর্দান্ত পারফরম্যান্স হার্দিক পাণ্ডিয়া (Hardik Pandya) ও তিলক বর্মার (Tilak Varma)। যার জেরে আহমেদাবাদে পঞ্চম ম্যাচে দক্ষিণ আফ্রিকার (South Africa) বিরুদ্ধে স্কোর বোর্ডে ২৩১ রান তুলল ভারত (India)। এদিন রেকর্ড তৈরি করলেন হার্দিক পাণ্ডিয়া। যুবরাজ সিং-এর পর টি২০ ক্রিকেটে ভারতীয় হিসেবে সব থেকে কম বলে অর্ধ শতরান করলেন তিনি। অন্যদিকে দারুন ব্যাটিং করেন তিলক বর্মাও।

এদিন টসে জিতে বোলিংয়ের সিদ্ধান্ত নেন দক্ষিণ আফ্রিকার (South Africa) অধিনায়ক এইডেন মার্করাম। আর ব্যাটিংয়ে নেমে দারুণ ছন্দে দেখা যায় অভিষেক শর্মা ও সঞ্জু স্যামসনকে। অভিষেক এদিন ২১ বলে ৩৪ রানের ইনিংস খেলেন। মারেন ১ টি ছয় ও ৬টি চার। অন্যদিকে সঞ্জুর কাছে বড় ইনিংস খেলার সুযোগ ছিল এদিন। কিন্তু ২২ বলে ৩৭ রান করে আউট হয়ে যান তিনি। এর পরে নেমে দলের হাল ধরেন তিলক বর্মা। অন্যদিকে অধিনায়ক সূর্যকুমারও মাঠে নামলেও, তিনি আবারও ফ্লপ হলেন। ৭ বলে মাত্র পাঁচ রান করে প্যাবিলিয়নে ফিরে যান তিনি।

আরও খবর : আইপিএলের আগেই মালিকানা বদল হচ্ছে KKR-এর!

তবে খেলা চালিয়ে যাচ্ছিলেন তিলক। তবে এর পরেই মাঠে আগমন হয় হার্দিকের (Hardik Pandya)। মাঠে নেমেই একের পর এক বড় বড় হিট মারতে থাকেন তিনি। ১৬ বলে করেন অর্ধ শতরান। তিনি মোট ২৫ বলে ৬৩ রানের দুর্দান্ত ইনিংস খেলে আউট হন। মারেন ৫টি ছয় ও ৫টি চার। তবে শেষ পর্যন্ত খেলা চালিয়ে যান তিলক বর্মা। তিনি ৪২ বলে ৭৩ রানের অসাধারণ ইনিংস খেলেন। শেষে এসে ৩ বলে ১০ রান করেন শিবম দুবে। যার ফলে স্কোর বোর্ডে ভারতের স্কোর গিয়ে দাঁড়ায় ২৩১ রানে।

অন্যদিকে, এদিন দক্ষিণ আফ্রিকার হয়ে ২ উইকেট নেন করবিন বোচ। ওটনীল বার্টম্যান ও জর্জ লিনডে নেন একটি করে উইকেট পান। এদিকে আজ ম্যাচ গুরুত্ব পূর্ণ দুই দলের কাছে। পাঁচ ম্যাচে সিরিজে এমনিতে ২-১ ব্যবধানে এগিয়ে রয়েছে ভারত। ফলে আজ ম্যাচ জিতলে সিজির জিতে নেবে ভারত। অন্যদিকে দক্ষিণ আফ্রিকা ম্যাচ জিতলে এই সিরিজ ড্র হবে। ফলে এদিন ম্যাচ জিততে হলে ২০ ওভারে ২৩১ রান করতে হবে দক্ষিণ আফ্রিকাকে।