প্রোটিয়াদের বিরুদ্ধে সফলতম ব্যাটারকে কী পুরস্কার দিল BCCI?

ওয়েব ডেস্ক: টি-২০ ফরম্যাটে ভারতীয় দলের মিডল অর্ডারে ভরসা জুগিয়েছেন তিলক বর্মা (Tilak Varma)। সাম্প্রতিক সময়ে তিন নম্বরে নেমে সবচেয়ে সফলভাবে রান করেছেন তিনিই। বিশেষ করে দক্ষিণ আফ্রিকার (India Vs South Africa) বিরুদ্ধে টি-২০ সিরিজে সর্বোচ্চ রান সংগ্রাহকের তালিকায় তাঁর নাম রয়েছে শীর্ষে। সেই সুবাদেই ২০২৬-এর বিশ্বকাপের স্কোয়াডে তিলককে বাদ দেওয়ার কথা ভাবতেই পারেনি বিসিসিআই। তবে শুধু বাইশ গজের বিশ্বযুদ্ধে খেলার সুযোগ নয়, শনিবার আরও এক পুরস্কার পেয়েছেন এই বাঁহাতি ব্যাটার।

সম্প্রতি প্রোটিয়াদের বিরুদ্ধে টি-২০ সিরিজে ধারাবাহিকতা দেখিয়ে তিলক ৬২.৩৩ গড় এবং ১৩১.৬৯ স্ট্রাইক রেটের সঙ্গে ৪ ইনিংসে মোট ১৮৭ রান করেছেন। এই সিরিজে জোড়া অর্ধশতরান সহ তাঁর সর্বোচ্চ স্কোর ছিল ৭৩। সিরিজজুড়ে তিলকের এই দুর্দান্ত পারফরম্যান্সের জন্য তাঁকে ‘ইমপ্যাক্ট প্লেয়ার অফ দ্য সিরিজ’ (Impact Player of the Series) শিরোপা দেয় বিসিসিআই (BCCI)। রবিবারই টিম ইন্ডিয়ার ট্রেনিং অ্যাসিস্ট্যান্ট রাঘবিন্দ্রা ডিভগি তাঁর হাতে এই পদক তুলে দেন।

আরও পড়ুন: ছন্দহীন গিল! সেজন্যই কি বিশ্বকাপ থেকে বাদ? কী বললেন সূর্য?

পুরস্কার হাতে নিয়ে তিলক বলেন, “দ্বিতীয়বার এই পুরস্কার জিততে পেরে খুব ভালো লাগছে। চাপের মধ্যে আমরা যেভাবে খেলেছি, সেটা দেখার মতো ছিল। আসন্ন নিউজিল্যান্ড সিরিজ ও টি-টোয়েন্টি বিশ্বকাপে আরও কঠিন পরীক্ষা অপেক্ষা করছে, একই মানসিকতা নিয়ে সেগুলোও জিততে চাই।”

Quality performance applauded with cheers in the dressing room

𝗦𝗢𝗨𝗡𝗗 𝗢𝗡 for a heartfelt speech by #TeamIndia training assistant Raghavindraa Dvgi, followed by presentation of the Impact Player of the Series medal

Watch | #INDvSA | @TilakV9 | @IDFCFIRSTBank…

— BCCI (@BCCI) December 20, 2025

এদিকে সাম্প্রতিককালে টি-২০ ফরম্যাটে ভারতীয় দলের তিন নম্বরে ব্যাটিং করার জন্য নিজেকে যোগ্য হিসেবে প্রমাণ করেছেন তিলক বর্মা। ১৫টি ম্যাচে এই পজিশনে ব্যাটিং করে তিনি ৬০.২২ গড় এবং ১৬০-এর বেশি স্ট্রাইক রেটে মোট ৫৪২ করেছেন। শুধু তাই নয়, ব্যাটিং লাইনআপের এই গুরুত্বপূর্ণ পজিশনে ব্যাটিং করে তিনি একজোড়া সেঞ্চুরি হাঁকিয়েছেন।