ব্যাটিং বিপর্যয় ভারতের! ৫১ রানে টিম ইন্ডিয়াকে হারাল দক্ষিণ আফ্রিকা

ওয়েব ডেস্ক : চণ্ডীগড়ে দক্ষিণ আফ্রিকার (South Africa) বিরুদ্ধে দ্বিতীয় টি২০ ম্যাচ হারল ভারত (India)। ২১৩ রান তাড়া করতে গিয়ে ১৬২ রানেই থেমে গেল ভারতের ইনিংস। কটকে প্রথম ম্যাচে ১০১ রানে প্রোটিয়াদের হারিয়েছিলেন সূর্যকুমার যাদবরা। কিন্তু চণ্ডীগড়ে (Chandigarh) দ্বিতীয় ম্যাচে ৫১ রানে হারতে হল টিম ইন্ডিয়াকে। ফলে এই ম্যাচ জিতে সিরিজে সমতায় ফিরল এইডেন মার্করামরা। এর পরে আর বাকি তিন ম্যাচ। সেই ম্যাচগুলি কে জেতে এখন সেটাই দেখার বিষয়।

এদিন টসে জিতে বোলিংয়ের সিদ্ধান্ত নিয়েছেন ভারত অধিনায়ক সূর্যকুমার। কিন্তু তাতে কোনও লাভ হয়নি। প্রথম ইনিংসে কুইন্টন ডি কক (Quinton de kock)-এর ৯০ রানের উপর ভর করে স্কোর বোর্ডে ৪ উইকেটে ২১৩ রান তুলল প্রোটিয়ারা। ফলে ভারতকে জিততে হলে করতে হত ২১৪ রান। কিন্তু ভারতের ব্যাটিং ব্যর্থতার কারণে মাত্র ১৬২ রানেই থেমে যায় ভারতের ইনিংস। এমনকি পুরো ওভারও খেলতে পারলেন না ভারতীয় ব্যাটাররা। ১৯.১ ওভারেই শেষ হয়ে যায় ভারতের ইনিংস।

আরও খবর : চণ্ডীগড়ে ভারতকে বিশাল রানের টার্গেট দক্ষিণ আফ্রিকার!

এদিন একমাত্র তিলক বর্মা (Tilak Varma) ছাড়া আর কেউ তেমন রান করতে পারেননি। এদিন ওপেনিংয়ে নেমে শূন্যরানে আউট হয়েছেন শুভমন গিল। ৮ বলে মাত্র ১৭ করেন অভিষেক শর্মা। অক্ষর প্যাটেল করেন ২১ রান। অধিনায়ক সূর্যকুমার যাদব আবার ফ্লপ হন। করেন মাত্র ৫ রান। আগের ম্যাচের হিরো হার্দিক পাণ্ডিয়া এই ম্যাচে ২৩ বলে করেন মাত্র ২০ রান। জিতেশ শর্মা করেন ২৭ রান। শিবম দুবে করেছেন মাত্র ১ রান। অর্শদীপ করেন ৪ রান। তার পর আর কেউ রানই করতে পারেননি।

কিন্তু তা সত্বেও একাই লড়াই চালিয়ে যাচ্ছিলেন তিলক বর্মা। কিন্তু তার ইনিংসও ৩৪ বলে ৬২ রানে গিয়ে থেমে যায়। তিনি ৫টি ছয় ও ২টি চার মেরেছেন। ফলে বোলিংয়ের পাশাপাশি এদিন ভারতের ব্যাটিং ব্যর্থতাও প্রকাশ্যে এল।

অন্যদিকে এদিন দক্ষিণ আফ্রিকার হয়ে সর্বোচ্চ উইকেট নিয়েছেন ওটনিল বার্টম্যান। তিন নিয়েছেন ৪ উইকেট। এর পর লুথো সিপামলা, মার্কো জানসেন ও লুঙ্গি এনগিডি ২টি করে ঊইকেট নিয়েছেন। এই ম্যাচ জেতার পর সিরিজ ১-১ করল দক্ষিণ আফ্রিকা। এর পর বাকি রয়েছে আরও তিন ম্যাচ। সেই ম্যাচে ভারত কামব্যাক করতে পারে কি না, সেটাই এখন দেখার বিষয়।